JASเซียนใหญ่ลากปรี๊ดๆ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซด ฉบับวันศุกร์ที่ 22 เม.ย.2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซด ฉบับวันศุกร์ที่ 22 เม.ย.2554
โดย..นายกระทิง &amp; หญิงฟลอร์
ตลาดหุ้นทำท่าอยากปรับฐาน ไปไกลถึง 1,113 จุด และตีร่วงลงมา แรงส่งใหญ่ยังพอมี เลี้ยงดัชนีอยู่ ก่อนจะปิด 1,109.92 จุด เพิ่มขึ้น 2.56 จุด มูลค่าซื้อขาย 46,289 ล้านบาท 
ต่างชาติซื้อ 2,594 ล้านบาท สถาบันกองทุน ขายหนัก 2,035 ล้านบาท 
ราคาน้ำมันโลกขยับ 3.17 เหรียญสหรัฐ แต่หุ้น ปตท. (PTT) ลงสวนทาง เมื่อ ไส้ใน ถูกสาวออกมาเสียหายหลายหมื่นล้านบาท จากการแทรกแซงของรัฐบาล...
หุ้นจัสมินฯ (JAS) วานนี้เล่นดีเล่นแรง ลากปรี๊ดตีทะลุ 3 บาท ไปปิดนิวไฮครั้งแรกในรอบหลายปี 3.16 บาท พุ่ง 18 สตางค์ ... หุ้นตัวนี้น่าจะยาวไปได้อีกหลายสิบสตางค์จากราคานี้ ขอเตือนคิดเล่นหุ้นตัวนี้ต้องใจถึง เพราะกำลังเล่นกับ เซียนใหญ่ ใจถึง ก๊วน “เสี่ย พ. เสี่ย ป. เสี่ย อย.” ซื้อขายไม้หนักๆ หลักสิบล้านขึ้น
ส่วน CPF (เจริญโภคภัณฑ์) ขึ้นได้แต่อืด มีส่วนต่างให้กินอีกไม่มาก 34 บาท ตามเป้าที่เจ้าตัวให้ไว้
ตลาดหุ้นวันศุกร์ท้ายสัปดาห์ ไม่มีเหตุหวือหวา ดัชนีมีแนวต้านรอทดสอบ 1,120 จุด ให้ระวังข่าวลือปฏิวัติจะมารบกวนการลงทุนอีกครั้ง มีบางคนไม่อยากให้มีการเลือกตั้ง กลัวฝ่ายค้านจะกลับมา